AIŠKINAMASIS RAŠTAS

Dėl Molėtų rajono savivaldybės užimtumo didinimo 2017 metų II pusmečio programos patvirtinimo

**Parengto tarybos sprendimo projekto tikslai ir uždaviniai**

Užimtumo programos tikslas – padėti sunkiai integruojantiems į darbo rinką bedarbiams įsidarbinti ir užsidirbti pragyvenimui būtinas lėšas, mažinti socialinę atskirtį tarp bendruomenės narių, atnaujinti bedarbių darbinius įgūdžius, padidinti bedarbių galimybes susirasti nuolatinį darbą, didinti Molėtų rajono gyventojų užimtumą.

Bedarbių poreikis dalyvauti Molėtų rajono savivaldybės užimtumo didinimo 2017 metų II pusmečio programoje (toliau-Programa) nustatomas atsižvelgiant į ieškančių darbo asmenų, turinčių sunkumų integruojantis į darbo rinką dėl nepakankamos kvalifikacijos, darbo patirties, ilgalaikio nedarbo, amžiaus, įvertinant prognozuojamą įregistruoti darbo biržoje ieškančių darbo asmenų skaičių, galinčių dalyvauti Programoje.

Programa rengiama 2017 metų antram pusmečiui, kadangi nuo 2017 metų liepos 1 d. įsigalioja naujas Lietuvos Respublikos užimtumo įstatymas, keičiamos užimtumo rėmimo priemonių įgyvendinimo sąlygos ir tvarka.

**Sprendimo priėmimo teisinis ir ekonominis – socialinis pagrindimas**

 Lietuvos Respublikos vietos savivaldos įstatymo 7 straipsnio 18 punktas, 16 straipsnio 2 dalies 40 punktas ir 4 dalis;

 Lietuvos Respublikos užimtumo įstatymo 48 straipsnio 1 dalies 3 punktas ir 3 dalis;

 Užimtumo didinimo programų rengimo ir jų finansavimo tvarkos aprašas, patvirtintas Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“.

**Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - ieškantys darbo asmenys galės laikinai įsidarbinti ir užsidirbti pragyvenimui būtinų lėšų.

Neigiamų pasekmių nenumatoma.

**Priemonės sprendimui įgyvendinti**

Patvirtinti Programą.

**Lėšų poreikis ir jų šaltiniai (prireikus skaičiavimai ir išlaidų sąmatos)**

 Valstybės biudžeto specialioji tikslinė dotacija, skirta savivaldybės biudžetui valstybinėms (valstybės perduotoms savivaldybėms) darbo rinkos politikos priemonių ir gyventojų užimtumo funkcijoms vykdyti.

**Vykdytojas**, **vykdymo terminai**

Molėtų rajono savivaldybės administracija.

Vykdymo terminas – 2017 m. II pusmetis.